Diari Oficial de la Generalitat Valenciana


Sumari del DOGV 7215, del 17-02-2014 (2014/1312)

DECRET 27/2014, de 14 de febrer, del Consell, pel qual s'autoritza la creació de l'Escola de Doctorat de la Universitat Jaume I de Castelló.
--------------------------------------------------------------------------------------------------------------------------------------------

### Dades del document

Número de DOGV
:   7215

Data del DOGV
:   17-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1312


Data del document
:   14-02-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 27/2014, de 14 de febrer, del Consell, pel qual s'autoritza la creació de l'Escola de Doctorat de la Universitat Jaume I de Castelló. [2014/1312]  
L'article 9 del Reial Decret 99/2011, de 28 de gener, pel qual es regulen els ensenyaments oficials de doctorat, establix que les universitats podran crear escoles de doctorat d'acord amb el que preveuen els seus estatuts, la normativa de la respectiva comunitat autònoma i el reial decret mencionat, amb la finalitat d'organitzar, dins del seu àmbit de gestió, els ensenyaments i activitats pròpies del doctorat. Estes escoles podran ser creades individualment per una universitat, o conjuntament amb altres o en col·laboració d'una o d'algunes universitats amb altres organismes, centres, institucions i entitats amb activitats d'I+D+i, públiques o privades, nacionals o estrangeres.  
En consideració a allò que s'ha exposat, la Universitat Jaume I de Castelló ha sol·licitat la creació de l'Escola de Doctorat de la Universitat Jaume I de Castelló, que tindrà com a objecte la planificació, organització i gestió dels ensenyaments oficials dels programes de doctorat i de totes les activitats de formació en investigació.  
Consta en l'expedient l'informe previ favorable del Consell Social, junt amb l'acord del Consell de Govern, de la Universitat Jaume I de Castelló.  
D'un altra banda, el Decret 159/2012, d'11 d'octubre, del Consell, pel qual es regulen les escoles de doctorat, establix en l'article 1 que la creació d'escoles de doctorat per les universitats del Sistema Universitari Valencià serà aprovada pel Consell, amb la comunicació prèvia al Consell Valencià d'Universitats i de Formació Superior.  
  
El Consell Valencià d'Universitats i de Formació Superior va ser informat de la proposta de creació de l'Escola de Doctorat de la Universitat Jaume I de Castelló en la sessió de 19 de desembre de 2013.  
  
L'Agència Valenciana d'Avaluació i Prospectiva (AVAP) ha emés el preceptiu informe.  
Per tot el que s'ha exposat, vistos l'article 9 del Reial Decret 99/2011, de 28 de gener, l'article 1 del Decret 159/2012, d'11 d'octubre, del Consell, i la resta de disposicions d'aplicació general, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 14 de febrer de 2014,  
  
  
DECRETE  
  
Article 1. Creació de l'Escola de Doctorat de la Universitat Jaume I de Castelló  
S'autoritza la creació de l'Escola de Doctorat de la Universitat Jaume I de Castelló.  
  
Article 2. Objecte  
L'Escola de Doctorat de la Universitat Jaume I de Castelló tindrà encomanada la planificació, organització i gestió dels ensenyaments oficials de doctorat i, si és el cas, dels ensenyaments oficials de màster de contingut fonamentalment científic.  
  
Article 3. Inscripció en el Registre d'Universitats, Centres i Títols  
La creació de l'Escola de Doctorat de la Universitat Jaume I de Castelló, d'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, es comunicarà a este registre als efectes de la inscripció d'aquella.  
  
DISPOSICIONS ADDICIONALS  
  
Primera. Limitació del gasto  
L'aplicació i execució d'este decret no podrà tindre cap incidència en la dotació de tots i cada un dels capítols de gastos assignada a la conselleria competent en la matèria, i, en tot cas, hauran de ser atesos amb els mitjans personals i materials de la Universitat Jaume I de Castelló.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa el present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 14 de febrer de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET